

**EFOP-1.3.9-17-2017-00029**

**Falunk jövőjéért**

|  |  |
| --- | --- |
| Kedvezményezett: | Soproni Tankerületi Központ |
| Projekt címe: | Falunk jövőjéért |
| Projekt azonosító száma: | EFOP-1.3.9-17-2017-00029 |
| A támogatás összege: | 51.208.584 Ft |
| Támogatás intenzitása: | 100 % |
| Projekt megvalósítás ideje: | 2017.11.01. – 2019.10.31. |

**Projekt célja:**

„Falunk jövőjéért” című pályázat célja a vidéki települések, konkrétan Bágyogszovát és Rábapordány helyben megtartó erejének növelése érdekében különböző események, programok köznevelési intézmények általi megvalósítása.

**Projekt célcsoportja:**

Célcsoportjainkat egyrészt a rábapordányi és bágyogszováti iskolákba járó tanulók alkotják, összesen 170 főt vonunk be közvetlenül a programokba. Rajtuk kívül célcsoportok a projektben érintett településeken élők. Közvetlenül kb. 300 fő bevonását tervezzük a 2017. november 1-től 2019. október 31-ig tartó projektidőszakban. Az említett településeken működő iskolák együttműködnek a helyi önkormányzatokkal, a kónyi iskolával, a Győri Birkózó Klubbal, hagyományőrző és egyéb civil szervezetekkel. Összesen 19 együttműködési megállapodást írtak alá, melyekben az együttműködő felek vállalják az iskolai, közösségi programok támogatását.

**Konzorciumi partnerek:**

A Soproni Tankerületi Központ konzorciumi partnerei:

* Csornai Premontrei Apátság.

Az iskolai katolikus hit- és erkölcstan oktatását ők végzik. Az egyházi épített örökségek bejárása mellett olyan programokban is vállalják az együttműködést, mint az „Ép testben ép lélek”, vagy éppen az egyházi kertek, arborétumok, mint a növény- és tájvédelem részeinek megismerésében.

* Rózsás menti Vadásztársaság

A Rózsás menti Vadásztársaság célul tűzte ki, hogy az itt élő gyerekekkel és fiatalokkal megszerettesse, megismertesse a vadászatot, az erdőt, saját környezetük szépségeit, védelmük fontosságát. Ezen célok megvalósulását is segíti a projekt: a környezetvédelmi programok, tájbejárások, állatok szeretete, az egészséges életmód kialakítása.

A Konzorciumi partnerekkel közös cél a településen elérhető programok számának növelése, a társadalmi aktivitás erősödése a családok és önkéntesek tevékeny részvételével.

Az egyes programokat megvalósító iskolák a partnerségekre építve valósítják meg, hogy Bágyogszovát és Rábapordány lakossága aktív résztvevője legyen az iskolák életének, azok közösségi színtérré váljanak, az iskolák aktívan kapcsolódjanak be a falvak életébe.

**A Projekt tartalmi elemei:**

A projekt keretében szerepelnek művészeti ágakhoz köthető foglalkozások, sporttevékenységek, hagyományőrző, egészséges életmódhoz, természetismerethez, felzárkóztatáshoz, tehetséggondozáshoz kapcsolódó, tanórán kívüli kompetenciafejlesztő tevékenységek, a pedagógiai programokhoz köthető kulturális tevékenységek.

A 2 év alatt megvalósuló programok között vannak:

* környezetvédelemhez kapcsolódó ÖKO-foglalkozások,
* sportfoglalkozások (Grundbirkózás),
* tárgyalkotó, fejlesztő, kézműves foglalkozások (Kerámia, Alkot-óra),
* hagyományőrző foglalkozások (Néptánc),
* egyházi értékekkel foglalkozó alkalmak (Épített kincseink).

A rendezvények között szerepel

* az „Ép testben ép lélek” rendezvény-sorozat, melynek programjai az egészséges életmódhoz köthetők,
* az Ünnepek rendezvény-sorozat, melyek a jeles napokhoz, nemzeti és iskolai ünnepekhez köthetők,
* illetve 12 alkalommal sor kerül különböző sportrendezvényekre is.

A kirándulás-sorozatok 2-féle tematikát követnek:

* a Tájbejárások – a természeti környezetünk megismerésére irányulnak, természetvédelemhez kapcsolódnak
* a másik sorozat pedig a keresztény egyház épített örökségének felkeresését, megismerését tartalmazza.

A tevékenység egy része saját teljesítésben valósul meg, a kiszervezett tevékenységek között speciális ismereteket, munkafolyamatokat igénylő foglakozások, rendezvények szerepelnek. A programok hozzájárulnak a tanulási kompetenciák, a kulturális tudatosság és kifejezőkészség, az anyanyelven folytatott kompetenciák, a szociális és állampolgári kompetenciák fejlesztéséhez is. A projektidőszak alatt 10 fő önkéntes és 2 fő fogyatékossággal élő bevonását tervezzük, de célunk, hogy egyre többen vegyenek részt a közösségi programokon, minél többen vállalva önkéntes szerepet is.

**A fejlesztés az Európai Szociális Alap és Magyarország költségvetése társfinanszírozásban valósul meg.**

További információ:

Soproni Tankerületi Központ

Email: sopron@kk.gov.hu